กทม. มีฝนตกหนักถึงหนักมากบางแห่ง ประชาชนเฝ้าระวังน้ำท่วมฉับพลัน
กรุงเทพมหานคร รายงานลักษณะอากาศทั่วไป พยากรณ์อากาศ 24 ชั่วโมงข้างหน้า  ร่องมรสุมพาดผ่านภาคเหนือตอนบนและภาคตะวันออกเฉียงเหนือตอนบน ประกอบกับมรสุมตะวันตกเฉียงใต้พัดปกคลุมทะเลอันดามัน ภาคใต้ และอ่าวไทย ลักษณะเช่นนี้ทำให้ประเทศไทยมีฝนตกหนักบางแห่งในภาคเหนือ ภาคตะวันออกเฉียงเหนือ ภาคกลาง รวมทั้งกรุงเทพมหานครและปริมณฑล ภาคตะวันออกและภาคใต้ ขอให้ประชาชนในบริเวณดังกล่าวระวังอันตราย จากฝนตกหนักและฝนที่ตกสะสม ซึ่งอาจทำให้เกิดน้ำท่วมฉับพลันและน้ำป่าไหลหลาก โดยเฉพาะพื้นที่ลาดเชิงเขาใกล้ทางน้ำไหลผ่านและพื้นที่ลุ่มในระยะนี้ไว้ด้วย สำหรับกรุงเทพมหานครและปริมณฑล มีฝนฟ้าคะนองร้อยละ 60 ของพื้นที่กับมีฝนตกหนักบางแห่ง อุณหภูมิต่ำสุด 24-25 องศาเซลเซียส อุณหภูมิสูงสุด 32-35 องศาเซลเซียส ลมตะวันตกเฉียงใต้ ความเร็ว 10-20 กม./ชม. ขณะที่ในรอบ 24 ชั่วโมงที่ผ่านมา ช่วงเวลา 07.00 น. กรุงเทพมหานคร ฝนตกปานกลางถึงหนักปริมาณฝนรวมสูงสุดที่จุดวัดสำนักงานเขตบางนา 65.0 มม.  จุดวัดสำนักงานเขตพระโขนง 64.5 มม.  จุดวัดสำนักงานเขตภาษีเจริญ 63.0 มม.  และจุดวัดประตูระบายน้ำคลองวัดด่าน เขตยานนาวา 61.5 มม. มีรายงานจุดเร่งการระบายน้ำในถนนสายหลัก  จำนวน 2 รายการ ปัจจุบันแห้งเป็นปกติ